

PROJEKTS uz 16.05.2024.

vēlamais datums izskatīšanai: Attīstības komitejā: 12.06.2024.

domē: 27.06.2024.

sagatavotājs: Indra Murziņa

ziņotājs: Indra Murziņa

 LĒMUMS

Ādažos, Ādažu novadā

2024.gada 27.jūnijā **Nr.**«DOKREGNUMURS»

**Par Carnikavas novada domes 20.06.2012. saistošo noteikumu Nr.CND/SN/2012/15 “Detālplānojuma nekustamam īpašumam "Māras iela 2" (kadastra Nr. 80520040892) grafiskā daļa un teritorijas izmantošanas un apbūves noteikumi" atcelšanu**

Ādažu novada pašvaldības (turpmāk – Pašvaldība) dome 23.11.2022. pieņēma lēmumu Nr.558 “Par Ādažu novada teritorijas plānojuma izstrādes uzsākšanu” saskaņā ar kuru uzsākta Ādažu novada teritorijas plānojuma 2025.-2037.gadam izstrāde un apstiprināts darba uzdevums.

Saskaņā ar Teritorijas attīstības plānošanas likuma 3.pantā nostiprināto pēctecības principu un Ministru kabineta noteikumu Nr.628 “Noteikumi par pašvaldību teritorijas attīstības plānošanas dokumentiem” 29.punktu, uzsākot teritorijas plānojuma vai lokālplānojuma izstrādi ir jāveic spēkā esošo detālplānojumu izvērtēšana - izvērtējums ietverams teritorijas plānojuma vai lokālplānojuma paskaidrojuma rakstā.

Detālplānojumu izvērtēšanas procesā konstatēts:

1. detālplānojums nekustamajam īpašumam “Māras iela 2” Carnikavā apstiprināts ar Carnikavas novada domes 20.06.2012. lēmumu (protokols Nr.13, 29.§) “Par nekustamā īpašuma “Māras iela 2” detālplānojuma galīgās redakcijas apstiprināšanu un saistošo noteikumu Nr.CND/SN/2012/15 izdošanu” un Carnikavas novada domes 20.06.2012. saistošajiem noteikumiem Nr.CND/SN/2012/15 “Detālplānojuma nekustamam īpašumam “Māras iela 2” (kadastra Nr. 80520040892) grafiskā daļa un teritorijas izmantošanas un apbūves noteikumi” (saistošie noteikumi Nr.CND/SN/2012/15 publicēti oficiālajā laikrakstā „Latvijas Vēstnesis” 09.11.2012., Nr.178, turpmāk – Detālplānojums);
2. Detālplānojuma teritorija ietilpst detālplānojuma “Priedītes” teritorijā, kas apstiprināts ar Rīgas rajona Carnikavas pagasta padomes 17.12.2003. lēmumu Nr.769 “Saistošie noteikumi Nr.2003/15 “Par teritorijas Rīgas rajona Carnikavas pagasta “Priedītes” detālā plānojuma projekta apstiprināšanu” un saistošajiem noteikumiem Nr. 2003/15 “Par teritorijas Rīgas rajona Carnikavas pagasta “Priedītes” detālā plānojuma projekta apstiprināšanu”;
3. apstiprinot Detālplānojumu, nav atcelti daļā Rīgas rajona Carnikavas pagasta padomes 17.12.2003. saistošie noteikumi Nr. 2003/15 “Par teritorijas Rīgas rajona Carnikavas pagasta “Priedītes” detālā plānojuma projekta apstiprināšanu” un tie ir spēkā;
4. Detālplānojuma teritorijai Carnikavas novada teritorijas plānojumā 2018. - 2028. gadam noteikts funkcionālais zonējums Savrupmāju apbūves teritorija (DzS2);
5. Detālplānojuma risinājumi nav integrēti Carnikavas novada teritorijas plānojumā 2018. - 2028. gadam;

6) Detālplānojuma teritorijā šobrīd ietilpst 1 nekustamais īpašums:

- nekustamais īpašums “Māras iela 2” (kadastra Nr. 8052 004 0892), kas sastāv no zemes vienības Māras ielā 2, Carnikavā, Carnikavas pag., Ādažu nov., ar kadastra apzīmējumu 8052 004 0892, 0.0629 ha platībā un īpašuma tiesības uz to ir nostiprinātas Carnikavas pagasta zemesgrāmatas nodalījumā Nr. 100000136916, Vārds Uzvārds;

7) atbilstoši spēkā esošā Carnikavas novada teritorijas plānojuma 2018. - 2028. gadam (kas saskaņā ar Teritorijas attīstības plānošanas likuma 25.panta ceturto daļu, 27.panta trešo daļu un Vides aizsardzības un reģionālās attīstības ministrijas 15.05.2019. vēstuli Nr. 15-2/4569 īstenojams no 15.05.2019.) teritorijas izmantošanas un apbūves noteikumu (turpmāk – TIAN) 533. un 534.punktam, pirms TIAN spēkā stāšanās apstiprināto detālplānojumu īstenošana jāuzsāk piecu gadu laikā pēc TIAN spēkā stāšanās (tātad līdz 15.05.2024.), par detālplānojuma īstenošanas uzsākšanu uzskatāma būvatļaujas izsniegšana un, ja piecu gadu laikā pēc teritorijas plānojuma spēkā stāšanās dienas detālplānojuma īstenošana nav uzsākta, Pašvaldībai ir tiesības pieņemt lēmumu par detālplānojuma atcelšanu;

8) Detālplānojuma īstenošana nav uzsākta – pēc Detālplānojuma apstiprināšanas nav izsniegtas būvatļaujas Detālplānojumā paredzēto inženiertehniskās apgādes komunikāciju sistēmu, ielu un būvju būvniecībai;

9) Atbilstoši Darba uzdevuma 4.3.punktam, veicot detālplānojumu izvērtēšanu, Detālplānojuma teritorijā esošā nekustamā īpašuma īpašniecei Ādažu novada pašvaldība 19.04.2023. nosūtīja vēstuli ar lūgumu sniegt viedokli par Detālplānojuma īstenošanas turpināšanu vai atcelšanu, atbilde nav saņemta;

11) Detālplānojuma atcelšana neradīs sabiedrības, nekustamā īpašuma īpašnieka Detālplānojuma teritorijā, un Ādažu novada pašvaldības interešu aizskārumu;

12) zemes vienības ar kadastra apzīmējumu 8052 004 0892 turpmākā izmantošana un apbūve īstenojama atbilstoši spēkā esošajam Carnikavas novada teritorijas plānojumam 2018. - 2028. gadam un detālplānojumam nekustamajam īpašumam “Priedītes”;

13) saistošo noteikumu “Par Carnikavas novada domes 20.06.2012. saistošo noteikumu Nr.CND/SN/2012/15 “Detālplānojuma nekustamam īpašumam "Māras iela 2" (kadastra Nr. 80520040892) grafiskā daļa un teritorijas izmantošanas un apbūves noteikumi" atcelšanu” projekts publicēts \_\_.06.2024. pašvaldības tīmekļvietnē [www.adazunovads.lv](http://www.adazunovads.lv),

1. Pašvaldību likuma 4.panta pirmās daļas 15.punkts un 10.panta pirmās daļas 1.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir izdot saistošos noteikumus, tostarp pašvaldības nolikumu, kā arī saistošos noteikumus par pašvaldības budžetu un teritorijas plānojumu;
2. Pašvaldību likuma 44.panta otrā daļa noteic, ka dome var izdot saistošos noteikumus, lai nodrošinātu pašvaldības autonomo funkciju izpildi, ievērojot likumos vai Ministru kabineta noteikumos paredzēto funkciju izpildes kārtību;
3. Pašvaldību likuma 46.panta ceturtā daļa noteic, ka 46.pantā noteikto kārtību (t.sk., attiecībā uz prasību pievienot paskaidrojuma rakstu ar saistošo noteikumu sākotnējās ietekmes izvērtējumu un publicēšanu pašvaldības oficiālajā tīmekļvietnē sabiedrības viedokļa noskaidrošanai) nepiemēro saistošo noteikumu projektam teritorijas plānošanas jomā. Saistošo noteikumu projektus publicē pašvaldības oficiālajā tīmekļvietnē ne vēlāk kā trīs darbdienas pirms domes kārtējās sēdes vai ne vēlāk kā trīs stundas pirms domes ārkārtas sēdes;
4. Teritorijas attīstības plānošanas likuma 12.panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu;
5. Teritorijas attīstības plānošanas likuma 29.pants cita starpā noteic, ka detālplānojums ir spēkā līdz to atceļ vai atzīst par spēku zaudējušu;
6. Teritorijas attīstības plānošanas likuma Pārejas noteikumu 10.punkts noteic, ka pēc Teritorijas attīstības plānošanas likuma spēkā stāšanās ir spēkā detālplānojumi, kas apstiprināti ar pašvaldības saistošajiem noteikumiem;
7. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 3.punkts noteic, ka visus pašvaldības lēmumus, kas saistīti ar plānošanas dokumentu izstrādi un apstiprināšanu, pašvaldība piecu darbdienu laikā pēc to spēkā stāšanās ievieto Teritorijas attīstības plānošanas informācijas sistēmā, pašvaldības tīmekļa vietnē, kā arī nodrošina informācijas pieejamību citos sabiedrībai pieejamos veidos**;**
8. Carnikavas novada teritorijas plānojuma 2018. - 2028. gadam Teritorijas izmantošanas un apbūves noteikumu (apstiprināti ar 20.02.2019. Carnikavas novada pašvaldības saistošajiem noteikumiem Nr. SN/2019/8 „Carnikavas novada teritorijas plānojuma 2018.-2028.gadam grafiskā daļa un teritorijas izmantošanas un apbūves noteikumi”) 534.punkts noteic, ka, ja piecu gadu laikā pēc teritorijas plānojuma stāšanās spēkā detālplānojuma īstenošana nav uzsākta, pašvaldībai ir tiesības pieņemt lēmumu par detālplānojuma atcelšanu,

pamatojoties uz iepriekš minēto un Pašvaldību likuma 4.panta pirmās daļas 15.punktu un 10.panta pirmās daļas 1.punktu, 44.panta otro daļu, Teritorijas attīstības plānošanas likuma 12.panta trešo daļu, 29.pantu un tā Pārejas noteikumu 10.punktu, Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 3.punktu un Carnikavas novada teritorijas plānojuma 2018. - 2028. gadam Teritorijas izmantošanas un apbūves noteikumu 534.punktu, kā arī ņemot vērā, ka jautājums tika izskatīts un atbalstīts Attīstības komitejā 12.06.2024., Ādažu novada pašvaldības dome

**NOLEMJ:**

1. Apstiprināt Ādažu novada pašvaldības saistošos noteikumus Nr. \_\_/2024 “Par Carnikavas novada domes 20.06.2012. saistošo noteikumu Nr.CND/SN/2012/15 “Detālplānojuma nekustamam īpašumam "Māras iela 2" (kadastra Nr. 80520040892) grafiskā daļa un teritorijas izmantošanas un apbūves noteikumi" atcelšanu”.
2. Uzdot pašvaldības Centrālās pārvaldes Teritorijas plānošanas nodaļai lēmumu un saistošos noteikumus ievietot Teritorijas attīstības plānošanas informācijas sistēmā (TAPIS) un publicēt saistošos noteikumus oficiālajā izdevumā “Latvijas Vēstnesis”, kā arī paziņojumu par saistošo noteikumu pieņemšanu publicēt pašvaldības informatīvajā izdevumā “Ādažu Novada Vēstis” un pašvaldības tīmekļa vietnē [www.adazunovads.lv](http://www.adazunovads.lv).
3. Par lēmuma izpildi atbild pašvaldības Centrālās pārvaldes Teritorijas plānošanas nodaļa.
4. Pašvaldības izpilddirektora vietniecei veikt šī lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

TPN:@

IDV:@

I.Murziņa, 20203786